Speciale bonum Caritas videtur esse sine qua nemo merebitur bravium vite eterne percipere. Hujus rei causa, intimare maluimus omnium christianorum industria quod cum domnus Maimbodus episcopus resideret secus basilicam Sancti martiris Vincentii Matisconensis, adierunt ipsius presentiam canonici loci, Humbertus prepositus, Aiminus, Ado et alii, proclamantes quod non haberent in sua canonica servos qui per diligentem culturam vineas et agros eorum excolere valerent. Quorum precibus idem episcopus annuens, concessit eis infantes, et in villa causel Udulricum cum uxore et infantibus, debitum servitium qui debent canonicis exhibere. Quod testamentum, per excommunicationem interminabilem, inviolabilem a sequacibus suis fore mandavit; et ut certius crederetur, ipse manu sua firmavit atque sibi adstantibus firmare precepit. S. Maimbodi episcopi. S. Humberti. S. Adonis. S. Aimini. S. Hugonis. S. Rannoldi. Hactum est hoc regnante Hludovico rege.